Evalvacija privatizacije zdravstva z vidika uporabnika

Namen raziskave je bil ugotoviti vpliv privatizacije v zdravstvu na kakovost zdravstvenih storitev. Raziskava je evalvacija z vidika uporabnikov, saj so le ti najbolj relevantni evalvatorji - edini izkusijo zdravstveno storitev in njihova izkušnja zdravstvene storitve je celovita (od naročanja, preko obiska različnih specialistov do dosežka zdravstvene storitve - izboljšanja zdravstvenega stanja). Da bi lahko merili vpliv privatizacije na kakovost zdravstvenih storitev smo skrbno načrtovali vzorec uporabnikov tako, da smo izbrali enako število uporabnikov pri javnem zdravniku, koncesionarju in pri čistem zasebniku (vzorčenje je podrobno razloženo pri metodologiji). Njihove ocene kakovosti storitev smo nato primerjali med sabo in odgovore kontrolirali po sociodemografskih spremenljivkah. Seveda pa vprašalnik vključuje še več vsebinskih sklopov: oceno sprememb v zdravstvu, zdravstveno zavarovanje (dejstva, mnenja in izkušnje uporabnikov o zdravstvenem zavarovanju), aspiracije uporabnikov glede zdravstvenih storitev in vedenjski vzorci uporabnikov v primeru nezadovoljstva s storitvijo. V posebni poli so še sociodemografske značilnosti uporabnikov. Vsebino vprašalnika smo zasnovali na podlagi obsežne študije teorije o kakovosti zdravstvenih storitev. Uporabili smo dimenzije kakovosti storitev iz mednarodno uveljavljenega vprašalnika SERVQUAL, vendar smo zaradi finančnih omejitev raziskave uporabili drugačno skalo odgovorov (pri navedenem mednarodnem vprašalniku se vsa vprašanja dvakrat ponovijo - najprej kot aspiracije, nato kot dejanska izkušnja). V raziskavi smo ponovili nekatera vprašanja SJM 99/2 - Stališča o zdravju in zdravstvu: B3, B21, C16, F13, F15, ponovili pa smo tudi nekatera vprašanja iz raziskave Komunikacija s pljučnim bolnikom (1998): B16, B19, B20, C15.

Tags: DOSTOP DO ZDRAVSTVENIH STORITEV, JAVNA ZDRAVSTVENA SLUŽBA, KAKOVOST, Kakovost zdravstvnih storitev, ZADOVOLJSTVO, ZASEBNA ZDRAVSTVENA DEJAVNOST, ZDRAVSTVENO ZAVAROVANJE, izbira splošnega zdravnika, izbira zobozdravnika, mnenje o alternativnih zdravilcih, namen obiska splošnega zdravnika, namen obiska zobozdravnika, način in višina plačevanja zdravstvenih storitev, način plačila storitev pri splošnem zdravniku, način plačila storitev pri zobozdravniku, ocena izboljšanja storitev pri splošnem zdravniku v primerjavi z začetkom 90.let, ocena izboljšanja storitev pri zobozdravniku v primerjavi z začetkom 90.let, odnos do splošnega zdravnika, odnos do zobozdravnika, odnos splošnega zdravnika do anketiranca, odnos zobozdravnika do anketiranca, odziv v svojem kraju, podkupovanje zdravnikov, pogostost obiska splošnega zdravnika, pogostost obiska zobozdravnika, potreba po izboljšanju zdravstvenih storitev, prostor dela splošnega zdravnika, prostor dela zobozdravnika, seznanjenost s pravicami, ki jih nudi različno zdravstveno zavarovanje, stopnja zdravstvenega zavarovanja respondenta, zadovoljstvo s storitvami splošnega zdravnika, zadovoljstvo s storitvami zobozdravnika, zadovoljstvo z zravstvenimi storitvami, zavarovalna družba pri kateri je respondent zavarovan, želja po sodelovanju pri oblikovanju zdravstvene politike v svojem kraju
Organization: UNIVERZA V LJUBLJANI, FAKULTETA ZA DRUŽBENE VEDE